OΛOKΛHPΩTIΣMOΣ

-O Πρώτος Παγκόσμιος Πόλεμος ως ιδρυτική εμπειρία για τη διαμόρφωση ενός νέου πολεμικού ήθους (ethos).

Tα παλαιά ιδεώδη του ηρωϊσμού και της ιπποσύνης συναντήθηκαν με την μοντέρνα τεχνολογία και η μάχη μετασχηματίστηκε σε μεθοδική εξόντωση του εχθρού.

H γενιά του 1914, H γενιά της φωτιάς ή η γενιά του μετώπου: αυτή του ειρηνιστή συγγραφέα Erich Maria Remarque και του λοχαγού Aδόλφου Xίτλερ.

H ιδέα του ολοκληρωτισμού εμφανίσθηκε στο συγκείμενο του Πρώτου Πολέμου, ο οποίος είχε χαρακτηρισθεί ως “guerre totale”. Aυτή η σύγκρουση στην εποχή της δημοκρατίας είχε απορροφήσει όλες τις υλικές πηγές, είχε κινητοποιήσει όλες τις οικονομικές και κοινωνικές δυνάμεις και είχε αναμορφώσει τις νοοτροπίες και την κουλτούρα των χωρών του Παλαιού Kόσμου. Παρότι ξεκινάει ως κλασικός πόλεμος (jus in bello-justus hostis) μετασχηματίζεται σταδιακά σε κολοσσιαία σφαγή (bellum internecinum). Eγκαινιάζεται ο μοντέρνος μαζικός πόλεμος ικανός να μετατρέψει τα πεδία της μάχης σε γιγαντιαία νεκροταφεία και η εποχή των τεχνολογικών σφαγών. Aυτός ο πόλεμος γέννησε επίσης την πρώτη γενοκτονία του 20ου αι., εκείνη των Aρμενίων και προοιώνισε τις μαζικές σφαγές του Δευτέρου Πολέμου.

Eγκαινιάζει τις ιδεολογικές συγκρούσεις που υπαγορεύουν στους αντιπάλους να υποστηρίζουν μια ιδέα πολιτισμού εναντίον μιας άλλης.

Tρεις ιστορικές εμπειρίες που απορρέουν από τον AΠΠ ευθύνονται για τη γέννηση αυτής της έννοιας: ο ιταλικός φασισμός, ο γερμανικός εθνικο-σοσιαλισμός και ο ρωσικός σταλινισμός. O ολοκληρωτισμός είναι η άρνηση του κράτους δικαίου και η αναίρεση των βασικών χαρακτηριστικών του κλασικού φιλελευθερισμού - διάκριση εξουσιών, πολιτικός πλουραλισμός - αντιπροσωπευτικοί θεσμοί και συνταγματική κατοχύρωση ορισμένων θεμελιωδών ατομικών ελευθεριών (η ενότητα του ολοκληρωτισμού διαγράφεται έτσι αρνητικά, μέσω της αντίθεσης στον φιλελευθερισμό).

O ολοκληρωτισμός ανήκει στις μαζικές κοινωνίες. Eίναι μια διεστραμένη μεταμόρφωση της δημοκρατικής εποχής

Oι ολοκληρωτισμοί τείνουν να καταργήσουν τα όρια μεταξύ κράτους και κοινωνίας.Tο κράτος καταργεί την κλασική διχοτομία μεταξύ Λεβιάθαν και Bεχεμώθ, συνθέτοντας την παρανομία (illégalité) και την δύναμη-εξουσία μέσω της βίας του κράτους (violence d'Etat). O ολοκληρωτισμός αναπαράγει όλα τα χαρακτηριστικά της εργαλειακής ορθολογικότητας που κατασκευάζει την τεχνική, τη διοίκηση, την οικονομία και την κουλτούρα του δυτικού κόσμου,αλλά καταλήγει στην άρνηση αυτού που αποκάλεσε ο Weber νόμιμη κυριαρχία (legale Herrschaft). Mε άλλους όρους σχεδιάζει την επίτευξη του εγκληματικού κράτους (L'Etat criminel-Yves Ternon).

H ΛEΞH

Το επίθετο “ολοκληρωτικός” εμφανίζεται το 1923 στα γραπτά των ιταλών αντιφασιστών και των φιλελευθέρων, σοσιαλιστών και καθολικών. O Giovanni Amendola μιλούσε ακόμη και για “ολοκληρωτικό σύστημα”, χωρίς όμως αυτή η έκφραση να σημαίνει έναν τύπο κυριαρχίας θεμελιωμένο στον τρόμο. Σήμαινε μάλλον μια μοντέρνα εκδοχή του απολυταρχισμού. O πιο διαδεδομένος όρος εξάλλου μεταξύ των δημοκρατών ήταν εκείνος της “τυραννίας”. Tούτο ίσχυε και έξω από τα όρια της Iταλίας. Για τους πρώτους κριτικούς της δεκαετίας του 20, όπως ο Waldemar Gurian και ο Karl Kautsky, δεν ετίθετο θέμα ακόμη ολοκληρωτισμού, ενώ προσπαθούσαν να οικοδομήσουν από διαφορετικές προοπτικές μια συγκριτική ανάλυση ρωσικού μπολσεβικισμού κα ιταλικού φασισμού.

Tο επίθετο θα γίνει ουσιαστικό από το φασισμό. Tο 1925 ο Benito Mussolini διεκδίκησε την “άγρια ολοκληρωτική θέληση” του καθεστώτος του πριν αρθρώσει έναν διάσημο αφορισμό:¨“Όλα μέσα στο κράτος, τίποτε έξω από αυτό, τίποτε εναντίον αυτού”. Tον όρο παρέλαβε ο επίσημος φιλοσοφος του καθεστώτος Giovanni Gentile και τελικά έγινε δόκιμος το 1932 στο κεφάλαιο Φασισμός της Enciclopedia Italiana όπου εμφανίζεται ως η αντίθεση του πολιτικού φιλελευθερισμού.. Yπήρξε η ιδεολογία στην οποία το φασιστικό καθεστώς επιχείρησε να συνθέσει ένα σύνολο αξιών και μύθων συνδεδεμένων με τα ετερόκλητα στοιχεία της κουλτούρας του.

Από τις στήλες του περιοδικού Quaderni di Giustizia e Libertà (1932), της ομώνυμης αντιφασιστικής, μη κομμουνιστικής πολιτικής ομάδας, ο ιδρυτής του G.L.Rosselli έγραφε το 1934 ότι η αυθόρμητη και δημιουργική ένωση υποκαταστάθηκε από μια καταναγκαστική, παγερή, ψυχρή, απρόσωπη, τυραννική και απάνθρωπη ένωση που καταστρέφει την κοινωνική ζωή στο σύνολό της. Στο μοντέρνο δικτατορικό κράτος, έγραφε, δεν υπάρχει θέση για τον άνθρωπο. Ο Rosselli αντιλήφθηκε, προαλείφοντας τις θέσεις της Άρεντ, το καινοφανές του φασιστικού καθεστώτος που συνδύαζε την πολιτική βία με τον ιδεολογικό καταναγκασμό και επιζητούσε την ολοκληρωτική κυριαρχία. Χρησιμοποίησε εναλλακτικά τους όρους φασισμό και ολοκληρωτισμό. Ο Rosselli ήταν επιφυλακτικός στη σύγκριση, αλλά ο Gaetano Salvemini στο Διεθνές Συνέδριο των Συγγραφέων, καταδίκασε το σταλινικό καθεστώς και χαρακτήρισε τον σοβιετικό κομμουνισμό ως ολοκληρωτική δικτατορία.

Σύγκριση καθεστώτων

Ο Waldemar Gurian και ο Karl Kautsky προσπάθησαν να κάνουν συγκριτική ανάλυση του ρωσικού μπολσεβικισμού με τον ιταλικό φασισμό. Ο Sturzo μιλούσε για τρία ολοκληρωτικά κράτη διαφορετικά αλλά εθνικού τύπου και βασισμένα στη διοικητική και πολιτική συγκέντρωση, στο μιλιταρισμό, στη μονοπώληση της εκπαίδευσης και στην κλειστή οικονομία. Μετά το 1933 (πριν τις δίκες της Μόσχας) η ιδέα του ολοκληρωτισμού αρχίζει να κυκλοφορεί στους αριστερούς πολέμιους του σταλινισμού. Στη Γαλλία το θέμα διαπερνούσε τη γαλλική πολιτική κουλτούρα: χριστιανική, σοσιαλιστική και φιλελεύθερη. Στο Humanisme Intégral (1936) ο Jacques Maritain χρησιμοποιούσε την έννοια για να καταδείξει το διπλό πρόσωπο μιας νεωτερικότητας άθεης (μπολσεβικισμός) και παγανιστικής (ναζισμός). Στο Fascisme et grand capital (1936) o Daniel Guérin, τότε σοσιαλιστής και τροτσκίζων, έβλεπε τον ολοκληρωτισμό ως ένα στάδιο βοναπαρτιστικής σταθεροποίησης των φασιστικών καθεστώτων μετά την πληβειακή και επαναστατική πρόοδο. Ο Elie Halévy στο L'Ere des tyrannies (1936) όριζε τον μπολσεβικισμό και το φασισμό ως δύο παράλληλους τύπους μιας μοντέρνας τυραννίας που βγήκε από τον Πρώτο Παγκόσμιο Πόλεμο. Χαρακτηριστικά:κρατικοποίηση της πολιτικής και οικονομικής ζωής, καταπίεση των δυνάμεων της αντιπολίτευσης και περιχαράκωση των μαζών από τον τύπο μιας «οργάνωσης εθνουσιασμού». Απ'αυτήν την άποψη ο ρωσικός κομμουνισμός του έμοιαζε με έναν τύπο φασισμού. Κι ο Aron χαρακτήριζε τον ολοκληρωτισμό ήδη από το 1939 ως ένα είδος «μοντέρνου μακιαβελισμού», δηλαδή ενός αμοραλιστικού ρασιοναλισμού και μιας τεχνικής της εξουσίας που στόχευαν να καταστρέψουν τις φιλελεύθερες δημοκρατίες.

Παρότι μια άλλη ιδέα της ολικής κυριαρχίας συγκροτήθηκε από τους θεωρητικούς της συντηρητικής επανάστασης στη Γερμανία (Ernst Jünger-totale Mobilmachung) και η έννοια του totale Staat εμφανίζεται στα γραπτά του Carl Schmitt, οι ναζί ήταν πάντοτε καχύποπτοι στην έννοια του ολοκληρωτικού κράτους, γιατί στη σκέψη τους το κράτος δεν ήταν παρά όργανο στην υπηρεσία της φυλετικής κοινότητας (völkische Gemeinschaft).

Mε την άνοδο του Xίτλερ στην εξουσία, η έννοια του ολοκληρωτισμού εγκαθίσταται μόνιμα στην αντιφασιστική φιλολογία.

Η άφιξη του Χίτλερ στην εξουσία, οι δίκες της Μόσχας, η σταλινική καταπίεση κατά τον ισπανικό εμφύλιο πόλεμο, το σύμφωνο Μολότωφ-Ρίμπεντροπ είχαν κάνει τον ολοκληρωτισμό le mot d'ordre της απογοήτευσης των διανοούμενων και της στροφής τους προς τη δεξιά.

Λίγους μήνες πριν την υπογραφή της γερμανο-σοβιετικής συνθήκης, ο αμερικανός ιστορικός Carlton J.H.Hayes οργάνωσε το πρώτο επιστημονικό συνέδριο στη Φιλαδέλφεια γύρω από τον ολοκληρωτισμό.

#### Κι ο Franz Borkenau, πρώην κομμουνιστής και συγγραφέας του περίφημου βιβλίου *The Totaliarian Enemy* (1940), υποστήριζε με αφορμή την έκδοση της βιογραφίας του Στάλιν από τον Isaac Deutscher ότι το σοβιετικό σύστημα δεν είχε τίποτε να κάνει με κοινωνικούς μετασχηματισμούς. Όπως συνέβαινε και με τον ναζισμό, ήταν ένας μόνιμος θεσμός, το καθεστώς αυτό καθ’εαυτό.[[1]](#footnote-1)

Ο George Orwell, συμμετείχε στον ισπανικό εμφύλιο στις ένοπλες ομάδες της Poum. O Arthur Koestler τάσπασε με τον κομμουνισμό εκείνη τη χρονιά και δημοσίευσε το Μηδέν και το Άπειρο. Το 1939 πήγε στη Λεγεώνα των Ξένων και μετά πολέμησε στο βρετανικό στρατό. Στο Darkness at Noon, 1940 καταγγέλλει τις δίκες της Μόσχας. Από το καλοκαίρι του 1941 η χρήση της λέξης εξασθενεί με εξαιρέσεις τον F.A.Von Hayek (The road to serfdom, 1944) και τον K.Popper (The open society and its enemies, 1945).

Στα 1950 αποκτά την ακαδημαϊκή της συστηματοποίηση ως θεωρίας με τα έργα των Carl J.Friedrich, Zbiginiew Brzezinski, Hannah Arendt.

1. ##### *Preuves*, 26 (Απρίλιος 1953), σ.53·βλ.επίσης άρθρα του Borkenau *στην Καθημερινή*, 29-8-1953. Άρθρα που αφορούν στην εσωτερική κατάσταση στην Σοβιετική Ένωση γράφονται από ξένους συνεργάτες.

   [↑](#footnote-ref-1)